**Ministru kabineta noteikumu projekta „Bīstamo izstrādājumu un bīstamo kravu gaisa pārvadājumu veikšanas kārtība” sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks (500 zīmes bez atstarpēm) | Ministru kabineta noteikumu projekta „Bīstamo izstrādājumu un bīstamo kravu gaisa pārvadājumu veikšanas kārtība” (turpmāk - projekts) mērķis ir noteikt kārtību, kādā bīstamos izstrādājumus un bīstamo kravu sagatavo pārvadāšanai ar gaisa kuģi un veic tās pārvadāšanu ar gaisa kuģi.Projekts stāsies spēkā Oficiālo publikāciju un tiesiskās informācijas likumā noteiktajā kārtībā. |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Likuma “Par aviāciju” 84.panta otrā daļa. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Prasības bīstamo izstrādājumu un bīstamo kravu sagatavošanai pārvadāšanai ar gaisa kuģi un pārvadāšanai ar gaisa kuģi ir noteiktas 1944.gada 7.decembra Konvencijas par starptautisko civilo aviāciju (turpmāk - konvencija) 18.pielikumā, Starptautiskās Civilās aviācijas organizācijas dokumentā “Tehniskās instrukcijas bīstamu izstrādājumu drošai pārvadāšanai pa gaisu” (Doc 9284) (turpmāk - tehniskās instrukcijas), Komisijas 2012.gada 5.oktobra Regulā (ES) Nr.965/2012, ar ko nosaka tehniskās prasības un administratīvās procedūras saistībā ar gaisa kuģu ekspluatāciju atbilstīgi Eiropas Parlamenta un Padomes Regulai (EK) Nr.216/2008 (turpmāk – regula Nr.965/2012), Bīstamo kravu aprites likumā un Ministru kabineta 2008.gada 26.februāra noteikumos Nr.123 “Bīstamo izstrādājumu un bīstamo kravu gaisa pārvadājumu veikšanas kārtība” (turpmāk – noteikumi Nr.123).Ņemot vērā to, ka noteikumu Nr.123 regulējums ir novecojis un tajos nav precīzi noregulēti bīstamo izstrādājumu un bīstamo kravu sagatavošanā pārvadāšanai ar gaisa kuģi un pārvadāšanā ar gaisa kuģi iesaistīto fizisko un juridisko personu pienākumi, nepieciešams precizēt to uzraudzības kārtību un bīstamo kravu gaisa pārvadājumu apstiprinājumu izsniegšanas kārtību, kā arī apmācību sniedzēju un instruktoru sertificēšanu un bīstamo kravu sagatavošanā pārvadāšanai ar gaisa kuģi un pārvadāšanā ar gaisa kuģi iesaistīto darbinieku apmācības kārtību, ir nepieciešams izdarīt grozījumus noteikumos Nr.123.Salīdzinājumā ar noteikumiem Nr.123 projektā ir izmainīta struktūra norādot katra iesaistītā tiesību subjekta pienākumus un tiesības sagatavojot bīstamo kravu pārvadāšanai ar gaisa kuģi un pārvadājot bīstamo kravu ar gaisa kuģi, tādējādi padarot skaidrus un saprotamus, katra iesaistītā tiesību subjekta pienākumus. Šie pienākumi ir precizēti atbilstoši veiktajiem grozījumiem regulā Nr.965/2012 un tehniskajās instrukcijās.Ņemot vērā, ka nepieciešamie grozījumi noteikumos Nr.123 ir vairāk nekā 50 % no esošā regulējuma, ir izstrādāts jauns Ministru kabineta noteikumu projekts “Bīstamo izstrādājumu un bīstamo kravu gaisa pārvadājumu veikšanas kārtība”.Projekts paredz noteikt:1) bīstamo izstrādājumu un bīstamo kravu sagatavošanā pārvadāšanai ar gaisa kuģi un pārvadāšanā ar gaisa kuģi iesaistīto personu pienākumus;2) minēto personu uzraudzības kārtību;3) bīstamo kravu gaisa pārvadājumu apstiprinājumu izsniegšanas kārtību;4) apmācību sniedzēju un instruktoru sertificēšanas kārtību;5) bīstamo izstrādājumu un bīstamo kravu sagatavošanā pārvadāšanai ar gaisa kuģi un pārvadāšanā ar gaisa kuģi iesaistīto darbinieku apmācības kārtību;6) kārtību, kādā gaisa kuģu ekspluatanti, to pilnvarotie pārstāvji un lidlauku ekspluatanti informē pasažierus par gaisa pārvadājumos aizliegtiem bīstamajiem izstrādājumiem;7) kārtību, kādā tiek izmeklēti bīstamās kravas nedeklarētas pārvadāšanas gadījumi. Līdz ar projekta spēkā stāšanos tiek atzīti par spēku zaudējušiem Ministru kabineta 2008.gada 26.februāra noteikumi Nr.123 “Bīstamo izstrādājumu un bīstamo kravu gaisa pārvadājumu veikšanas kārtība”. |
| 3. | Projekta izstrādē iesaistītās institūcijas un publiskas personas kapitālsabiedrības | Satiksmes ministrija, valsts aģentūra “Civilās aviācijas aģentūra”. |
| 4. | Cita informācija  | Nav. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Projekta tiesiskais regulējums ietekmē:1) kravu, kas satur bīstamus izstrādājumus, nosūtītājus;2) juridiskās personas, kuras sniedz bīstamo kravu sagatavošanas pārvadāšanai ar gaisa kuģi pakalpojumus;3) VAS “Latvijas Pasts” un citas juridiskās personas, kas Latvijas Republikā sniedz pakalpojumus pasta sūtījumu pārvadāšanai ar gaisa kuģi;4) oficiālos kravu aģentus;5) juridiskās personas, kuras sniedz gaisa kuģu virszemes apkalpošanas pakalpojumus;6) lidlauku ekspluatantus;7) gaisa kuģu ekspluatantus;8) apmācību sniedzējus un instruktorus, kas veic bīstamo kravu sagatavošanā pārvadāšanai ar gaisa kuģi un pārvadāšanā ar gaisa kuģi iesaistīto darbinieku apmācību;9) darbiniekus, kuri ir iesaistīti bīstamo izstrādājumu un bīstamo kravu sagatavošanā pārvadāšanai ar gaisa kuģi un pārvadāšanā ar gaisa kuģi. |
| 2. | Tiesiskā regulējuma ietekme uz tautsaimniecību un administratīvo slogu | Projekts neietekmēs tautsaimniecību un netiek mainīts administratīvais slogs.Projektā ietvertais tiesiskais regulējums saglabā noteikumos Nr.123 noteikto bīstamo izstrādājumu un bīstamo kravu gaisa pārvadājumu veikšanas kārtību. Projekts precizē un padara skaidrāku bīstamo izstrādājumu un bīstamo kravu sagatavošanā pārvadāšanai ar gaisa kuģi un pārvadāšanā ar gaisa kuģi iesaistīto juridisko personu pienākumus, to uzraudzības kārtību un bīstamo kravu gaisa pārvadājumu apstiprinājumu izsniegšanas kārtību, kā arī instruktoru sertificēšanu un bīstamo kravu sagatavošanā pārvadāšanai ar gaisa kuģi un pārvadāšanā ar gaisa kuģi iesaistīto darbinieku apmācības kārtību.  |
| 3. | Administratīvo izmaksu monetārs novērtējums | Administratīvās izmaksas (naudas izteiksmē) nav aprēķināmas, jo nav paredzams, kāds bīstamo kravu pārvadājumu apjoms tiks veikts caur Latvijas Republikas lidostām, kas tiešā veidā ietekmē personu skaitu, kas tiek iesaistītas bīstamo kravu sagatavošanā un pārvadāšanā ar gaisa kuģiem.  |
| 4. | Atbilstības izmaksu monetārs novērtējums | Projekts šo jomu neskar. |
| 5. | Cita informācija | Nav. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Projekts šo jomu neskar. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| 1. | Saistības pret Eiropas Savienību | Komisijas 2012.gada 5.oktobra Regula (ES) Nr.965/2012, ar ko nosaka tehniskās prasības un administratīvās procedūras saistībā ar gaisa kuģu ekspluatāciju atbilstīgi Eiropas Parlamenta un Padomes Regulai (EK) Nr.216/2008 (publicēta “Eiropas Savienības Oficiālajā Vēstnesī” L 296, 25.10.2012.). |
| 2. | Citas starptautiskās saistības | Starptautiskās Civilās aviācijas organizācijas dokuments “Tehniskās instrukcijas bīstamu izstrādājumu drošai pārvadāšanai pa gaisu” (Doc 9284). |
| 3. | Cita informācija | Nav. |

|  |
| --- |
| **1. tabulaTiesību akta projekta atbilstība ES tiesību aktiem** |
| Attiecīgā ES tiesību akta datums, numurs un nosaukums | Komisijas 2012.gada 5.oktobra Regula (ES) Nr.965/2012, ar ko nosaka tehniskās prasības un administratīvās procedūras saistībā ar gaisa kuģu ekspluatāciju atbilstīgi Eiropas Parlamenta un Padomes Regulai (EK) Nr.216/2008 (publicēta “Eiropas Savienības Oficiālajā Vēstnesī” L 296, 25.10.2012.). |
| A | B | C | D |
| Attiecīgā ES tiesību akta panta numurs (uzskaitot katru tiesību akta vienību - pantu, daļu, punktu, apakšpunktu) | Projekta vienība, kas pārņem vai ievieš katru šīs tabulas A ailē minēto ES tiesību akta vienību, vai tiesību akts, kur attiecīgā ES tiesību akta vienība pārņemta vai ieviesta | Informācija par to, vai šīs tabulas A ailē minētās ES tiesību akta vienības tiek pārņemtas vai ieviestas pilnībā vai daļēji.Ja attiecīgā ES tiesību akta vienība tiek pārņemta vai ieviesta daļēji, sniedz attiecīgu skaidrojumu, kā arī precīzi norāda, kad un kādā veidā ES tiesību akta vienība tiks pārņemta vai ieviesta pilnībā.Norāda institūciju, kas ir atbildīga par šo saistību izpildi pilnībā | Informācija par to, vai šīs tabulas B ailē minētās projekta vienības paredz stingrākas prasības nekā šīs tabulas A ailē minētās ES tiesību akta vienības.Ja projekts satur stingrākas prasības nekā attiecīgais ES tiesību akts, norāda pamatojumu un samērīgumu.Norāda iespējamās alternatīvas (t. sk. alternatīvas, kas neparedz tiesiskā regulējuma izstrādi) - kādos gadījumos būtu iespējams izvairīties no stingrāku prasību noteikšanas, nekā paredzēts attiecīgajos ES tiesību aktos |
| Regulas Nr.965/2012 V pielikuma SPA.DG.100., SPA.DG.105. un SPA.DG.110.punkts | Projekta 15.punkts. | Tiesību norma ieviesta pilnībā. | Projekts stingrākas prasības neparedz. |
| Regulas Nr.965/2012 V pielikuma SPA.DG.105.punkts | Projekta 17.punkts. | Tiesību norma ieviesta pilnībā. | Projekts stingrākas prasības neparedz. |
| Regulas Nr.965/2012 III pielikuma ORO.GEN.200.punkts | Projekta 17.2.2.apakšpunkts. | Tiesību norma ieviesta pilnībā. | Projekts stingrākas prasības neparedz. |
| Regulas Nr.965/2012 III pielikuma ORO.GEN.205.punkts | Projekta 17.2.3.apakšpunkts. | Tiesību norma ieviesta pilnībā. | Projekts stingrākas prasības neparedz. |
| Regulas Nr.965/2012 III pielikuma ORO.GEN.110.punkta j) apakšpunkts un V pielikuma SPA.DG.105.punkta a) apakšpunkts | Projekta 17.3.apakšpunkts. | Tiesību norma ieviesta pilnībā. | Projekts stingrākas prasības neparedz. |
| Regulas Nr.965/2012 II  pielikuma ARO.GEN.350.punkts | Projekta 20.5.4.apakšpunkta ievaddaļa un 20.5.4.2. apakšpunkts. | Tiesību norma ieviesta pilnībā. | Projekts stingrākas prasības neparedz. |
| Regulas Nr.965/2012 V pielikuma SPA.DG.105.punkts | Projekta 23.1. un 23.1.apakšpunkts. | Tiesību norma ieviesta pilnībā. | Projekts stingrākas prasības neparedz. |
| Regulas Nr.965/2012 III pielikuma ORO.GEN.200., ORO.GEN.205.punkts, ORO.GEN.110.punkta j) apakšpunkts un V pielikuma SPA.DG.105.punkta a) apakšpunkts | Projekta 23.2. un 24.2.apakšpunkts. | Tiesību norma ieviesta pilnībā. | Projekts stingrākas prasības neparedz. |
| Kā ir izmantota ES tiesību aktā paredzētā rīcības brīvība dalībvalstij pārņemt vai ieviest noteiktas ES tiesību akta normas? Kādēļ? | Projekts šo jomu neskar. |
| Saistības sniegt paziņojumu ES institūcijām un ES dalībvalstīm atbilstoši normatīvajiem aktiem, kas regulē informācijas sniegšanu par tehnisko noteikumu, valsts atbalsta piešķiršanas un finanšu noteikumu (attiecībā uz monetāro politiku) projektiem | Projekts šo jomu neskar. |
| Cita informācija | Nav. |
| **2. tabulaAr tiesību akta projektu izpildītās vai uzņemtās saistības, kas izriet no starptautiskajiem tiesību aktiem vai starptautiskas institūcijas vai organizācijas dokumentiem.Pasākumi šo saistību izpildei** |
| Attiecīgā starptautiskā tiesību akta vai starptautiskas institūcijas vai organizācijas dokumenta (turpmāk - starptautiskais dokuments) datums, numurs un nosaukums | 1944.gada 7.decembra Konvencijas par starptautisko civilo aviāciju 18.pielikums un Starptautiskās Civilās aviācijas organizācijas dokuments "Tehniskās instrukcijas bīstamu izstrādājumu drošai pārvadāšanai pa gaisu" (Doc 9284). |
| A | B | C |
| Starptautiskās saistības (pēc būtības), kas izriet no norādītā starptautiskā dokumenta.Konkrēti veicamie pasākumi vai uzdevumi, kas nepieciešami šo starptautisko saistību izpildei | Ja pasākumi vai uzdevumi, ar ko tiks izpildītas starptautiskās saistības, tiek noteikti projektā, norāda attiecīgo projekta vienību vai dokumentu, kurā sniegts izvērsts skaidrojums, kādā veidā tiks nodrošināta starptautisko saistību izpilde | Informācija par to, vai starptautiskās saistības, kas minētas šīs tabulas A ailē, tiek izpildītas pilnībā vai daļēji.Ja attiecīgās starptautiskās saistības tiek izpildītas daļēji, sniedz skaidrojumu, kā arī precīzi norāda, kad un kādā veidā starptautiskās saistības tiks izpildītas pilnībā.Norāda institūciju, kas ir atbildīga par šo saistību izpildi pilnībā |
| Konvencijas 18.pielikums un ICAO Doc 9284 | Projekta 6., 7., 8., 10., 11., 12., 13., 14., 15.punkts, 17.4.apakšpunkts, 20., 22.punkts, 23.2., 24.2.apakšpunkts, 32.punkts, 33.2., 35.2.apakšpunkts, 40., 41.punkts, 54., 55., 56., 57.punkts. | ICAO Doc 9284 ir tehniskās instrukcijas, kurās ir dots bīstamo izstrādājumu un vielu uzskaitījums un kārtība kādā tie tiek sagatavoti un pārvadāti ar gaisa kuģi. |
| Vai starptautiskajā dokumentā paredzētās saistības nav pretrunā ar jau esošajām Latvijas Republikas starptautiskajām saistībām | Nav pretrunā. |
| Cita informācija | Nav. |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Atbilstoši Ministru kabineta 2009.gada 25.augusta noteikumu Nr.970 „Sabiedrības līdzdalības kārtība attīstības plānošanas procesā” 7.4.1 apakšpunktam sabiedrībai tika dota iespēja rakstiski sniegt viedokli par projektu tā izstrādes stadijā.  |
| 2. | Sabiedrības līdzdalība projekta izstrādē | Paziņojums par līdzdalības iespējām projekta izstrādes procesā 2020.gada 5.oktobrī tika ievietots Satiksmes ministrijas tīmekļa vietnē <https://www.sam.gov.lv/lv/izstrade-esosie-attistibas-planosanas-dokumenti-un-tiesibu-akti>  |
| 3. | Sabiedrības līdzdalības rezultāti | Iebildumi un priekšlikumi netika saņemti. |
| 4. | Cita informācija | Nav. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Valsts aģentūra “Civilās aviācijas aģentūra”. |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekta izpilde neietekmēs pārvaldes funkcijas vai institucionālo struktūru, jo tā izpilde tiks nodrošināta jau esošās valsts pārvaldes institucionālās uzbūves ietvaros. |
| 3. | Cita informācija | Nav. |

Satiksmes ministrs T.Linkaits

Vīza:

valsts sekretāre I.Stepanova